**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 10495/6166/26.10.2018

**PROIECT** **DECIZIA ETAPEI DE ÎNCADRARE**

Nr. din 26.10.2018

Ca urmare a solicitării de emitere a acordului de mediu adresate de **COMUNA MOROENI**,cu sediul în comuna Moroeni, sat Lunca, nr.152, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 10495 din 06.08.2018, în baza Hotărârii Guvernului nr. **445/2009** privind evaluarea impactului anumitor proiecte publice si private asupra mediului si a Ordonanței de Urgenta a Guvernului nr. **57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate in cadrul ședinței Comisiei de Analiza Tehnica din data 25.10.2018, că proiectul de investiție **”*Construirea unei platforme comunale de depozitare a gunoiului de grajd in comuna Moroeni, judetul Dambovita ”***, propus a fi amplasat în comuna Moroeni, sat Moroeni, strada DC 147 pct. ,,Rusetu,,, județul Dâmbovița, **nu se supune evaluării impactului asupra mediului și nu se supune evaluării adecvate.**

**Justificarea prezentei decizii:**

1. **Motivele care au stat la baza luării deciziei etapei de încadrare in procedura de evaluare a impactului asupra mediului sunt următoarele:**

**-** proiectul se încadrează în prevederile Hotărârii Guvernului nr. 445/2009, Anexa nr. 2, la pct. 11, lit. b;

**-** impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

**-** nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.*** ***Caracteristicile proiectelor***

1. ***mărimea proiectului***:

Proiectul va avea urmatoarele parti componente (obiecte) :

* platformă de formă rectangulară, cu pereţi pe 3 laturi (fără latura frontală) cu dimensiunile L x B = 37 x 16 m şi înălţimea pereţilor de 3,00 m cu o capacitate de stocare de 1776 mc , respectiv cca. 1330 to/an de gunoi de grajd. Toate elementele structurale (pereţi, placa suport etc.) ale platformei se vor realiza din beton armat. Toate componentele construcţiei au fost dimensionate astfel încât să reziste sarcinii specifice exercitate de volumele de gunoi depozitate şi a utilajelor, forţelor exterioare şi atingerii accidentale a pereţilor de către utilajele de încărcare-descărcare. Platforma nu va avea pereţi despărţitori interiori pentru a nu stânjeni manevrarea utilajelor şi dispunerea liberă a grămezilor de gunoi de grajd. Aceasta va permite îndeplinirea cerinţelor proprii procesului de compostare. Platforma va fi prevăzută la partea frontală cu un radier impermeabil din beton, necesar pentru a asigura zona de circulaţie şi de manevrare a utilajelor şi pentru descărcarea/încărcarea gunoiului de grajd din/în mijloacele de transport (căruţă, remorcă agricolă etc). Pe toată lungimea părţii frontale (deschiderea platformei), între placa suport a platformei şi drum (beton armat), va fi prevăzut un canal de colectare a efluentului, de formă rectangulară din beton armat, hidroizolat, acoperit cu un grătar din placi din beton armat. Pentru a împiedica eventualele infiltraţii în sol a fracţiei lichide provenite din gunoiul de grajd, între betonul de egalizare și platforma de beton va fi prevăzut un strat de hidroizolație bituminoasă
* un bazin de stocare semiîngropat din beton armat, amplasat în imediata apropiere a platformei, ce va avea rolul de a colecta precipitaţiile şi efluenţii. Acesta este dimensionat pentru a se asigura o capacitate de stocare pe o perioadă de 30 de zile de precipitaţii şi a tuturor fracţiilor lichide rezultate în urma procesului de compostare. În situaţia în care se pot înregistra precipitaţii cu intensităţi mai mari decât cele maxime înregistrate până în prezent în zonă, lichidul stocat în bazin poate fi aplicat peste gunoiul de grajd la o frecvenţă care să nu permită depăşirea capacităţii de stocare a bazinului care este de 52 mc. Capacitatea de stocare a bazinului s-a determinat în situația cea mai defavorabilă când platforma de stocare este goală , pentru o cantitate de ploaie lunara medie înregistrată în aria proiectului și fără a se lua în calcul cantitatea de lichid reținută de gunoiul de grajd( a se vedea breviarul de calcul al volumului bazinului de stocare, anexat). Lichidul stocat poate fi împrăştiat pe teren sau pe gunoiul de grajd depozitat la intervale mai dese decât împrăştierea gunoiului pe terenurile cultivate sau pe culturile în creştere. Suprafeţele interioare si exterioare ale bazinului (pereţi şi radier) vor fi hidroizolati la exterior si impermeabilizati la interior si protejaţi prin aplicarea unei substanţe hidroizolante ce se va aplica prin pensulare pentru a împiedica eventualele infiltraţii în sol a fracţiei lichide provenite din gunoiul de grajd
* 3 (trei) containere/pubele de circa 1 mc, cu capac, destinate colectării de materiale inerte ajunse accidental în gunoiul de grajd: sticlă, metal şi plastic/carton, dar şi pentru a colecta gunoiul provenit din activităţile personalului ce-şi desfăşoară activitatea la platforma comunală. Deșeurile vor fi colectate periodic de către operatorul de salubritate al localității şi va fi transportat şi depozitat la groapa de gunoi la care sunt arondați
* container cu capac de cca 1mc pentru colectarea eventualelor deşeuri periculoase ( cutii de vopsea,recipienţi de ulei uzat, acumulatori electrici, etc)
* împrejmuire cu gard din plasă de sârmă cu stâlpi de oţel pe perimetrul ce delimitează suprafaţa necesară a amenajării platformei comunale. La intrarea în incintă vor fi prevăzute porţi ce vor asigura deschiderea necesară accesului utilajelor pentru desfăşurarea activităţilor de manipulare şi transport a gunoiului de grajd. De asemenea, se va prevedea şi împrejmuirea bazinului de stocare a efluenţilor. Accesul personalului de deservire la bazin se va face pe o poartă cu sistem de încuiere, pentru a preveni accesul persoanelor neautorizate
* două foraje (în aval şi în amonte), care vor fi instalate în apropierea platformei de depozitare a gunoiului de grajd. Acestea vor permite monitorizarea periodică a calităţii apei subterane pentru a se asigura că nu are loc infiltrarea efluenţilor proveniţi de la gunoiul de grajd în apele subterane şi vor fi raportate la probe etalon ce vor fi colectate înainte de punerea în exploatare a platformei
* o cabină de tip modular prevăzută cu o camera, ce va asigura confortul şi dotările necesare pentru desfăşurarea activităţii în condiţii optime pentru administratorul şi paznicul platformei;
* o toaleta ecologica fara racordare la utilitati, prevazuta cu bazin de apa pentru igiena /spalarea mainilor, cu vidanjare periodica , pentru necesitatile fiziologice ale personalului de exploatare
* accesul în incintă va fi asigurat prin intermediul unui drum de acces ce se va realiza dintr-un strat de balast compactat ( g =20 cm) şi un strat de macadam din piatră spartă compactată (g =20 cm)
* Perdea verde de protectie perimetrala, realizata prin plantarea unor puieti de arbuști ( salcâmi)
* Dupa caz, se va realiza un sistem perimetral pentru colectarea și îndepartarea apelor pluviale curate din zona platformei de depozitare si conducerea acestora catre bazin(e) de dispersie, pentru evitarea fenomenelor de eroziune de suprafață a terenurilor învecinate
* Referitor la platformele individuale ce pot fi construite de gospodari, din surse proprii, cu scopul de a stoca temporar gunoiul de grajd, proiectul va pune la dispoziţia autorităţilor locale schiţe şi instrucţiuni pentru construirea lor

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 54 din 12.07.2018, terenul este extravilan, situat în comuna Moroeni și este proprietate publică.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului****.*
* ***Respectarea condițiilor impuse prin avizele solicitate în Certificatul de Urbanism nr. 54 din 12.07.2018.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

***Pentru organizarea de şantier:***

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* Indicatorii de calitate ai apelor uzate evacuate în bazinul de colectare se vor încadra în limitele impuse de NTPA 002/2002.

**Protecţia aerului**

**În perioada de construire:**

**-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie este valabilă pe toată perioada punerii în aplicare a proiectului, până la finalizarea acestuia.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii.***

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluarea adecvată*.**

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**p. DIRECTOR EXECUTIV**,

**Mircea NISTOR**

Șef Serviciu Avize, Acorduri, Autorizații, Întocmit,

**Maria MORCOAȘE** consilier Gabriela Tudoroiu